  Туспуктэм: Руслан Нуриахметов Наталия Сильвестрова Удмуртиын 2023-тӥ арын куать школа пуктыны кутскозы. Со сярысь лэсьтӥськонъя, жилищно-коммунальной возёсъя но дыкужымъя министерстволэн пресс-службаез ивортӥз. Ижкарын кык выль школа ӝутозы. 600 интылы чаклам коррекционной школа но 825 интылы чаклам 61 номеро школалэсь юртсэ пуктыны кутскозы. Воткаын выль школалы проект дасялозы. Дэри ёросысь Хохряки гуртын школа пуктыны малпало. Пусъём, Ижкарысь Столичный микрорайонын, Дэри ёросысь Пыӵанка гуртын но Ягул черкогуртын школаосты пуктон ужъёсты 2023-тӥ арын йылпумъялозы. 2022-тӥ арын Воткаын выль школаез эксплуатацие сётӥзы. Тодэ вайытом, Удмуртиысь вить коррекционной дышетон ужъюртэз выльдозы. Ижкарысь  школаез но лицеез быдэсак тупатъялозы. Тегъёс: школаос лэсьтӥськон Удмуртия Ижкар Вотка Дэри  